text: 2000 påskeæg i haven
  23 april 2011 kl. 15.29
  Nogle bruger tid på at pynte deres have op til jul, men i Højer er det påsken som har en helt særlig betydning. Her har et ægtepar pyntet haven med 1500 påskeæg.
  Ægteparret Bente og Egon Hagesen fra Højer har været bidt af et galt påskeæg i 10 år. De har samlet og samlet og samlet, og nu er bestanden af påskeæg oppe på 2000 stk. I alle former og farver, former og figurer.
  Hvert år op til påske samles familiemedlemmer og venner, og så bliver haven pyntet op. De fleste af æggene kommer Tyskland og er gaver, som parret har fået.
  - Vi nyder at pynte op, sådan at byen har lidt at kigge på, fortæller Egon Hagesen.
  For ægteparret betyder det meget, at deres pyntede have også kan være med til at lokke turister til byen.
  